L'oronimo las Rodanas presenta la forma paralela les Rodanes en catalán y deriva de lo mozarabe rodeno, palabra que conservó l'aragonés terolano y tamién lo de las de las comarcas churras, d'astí que se trobe muito como formant de microtoponimos en la provincia de Teruel y en las comarcas interiors de Castellón y Valencia. Lo rodeno en esta sierra se refiere a los materials terrichenos royos de facies Buntsandstein de lo Triasico inferior igual como en las sierras d'Albarrazín y d'Espadán. La forma Rodanas en cuenta de Rodenas representa l'adaptación fonetica a la luenga de los repobladors catalans y aragoneses no terolanos (en Epila bi ha uns monts ditos "Rodanas", de la sierra de Nava Alta).